आज उत्सव के साथ मनाया जाएगा महिला दिवस
सवाई माधोपुर|अन्तर्राष्ट्रीय महिलादिवस (8 मार्च) बुधवार को रेलवे संस्थान सवाई माधोपुर में सुबह 11 बजे से समारोह के रूप में मनाया जाएगा। कार्यक्रम अधिकारी महिला अधिकारिता राजेश मीणा ने बताया कि जिला स्तरीय समारोह में कन्या भ्रूण हत्या, बेटी बचाओ-बेटी पढ़ाओ एवं पीसीपीएनडीटी एक्ट विषय पर लघु फिल्मों का प्रदर्शन किया जाएगा और सांस्कृतिक कार्यक्रम आयोजित किये जाएंगे। साथ ही बाल विवाह रोकथाम बेटी बचाओ-बेटी पढ़ाओ पर शपथ ग्रहण कार्यक्रम भी आयोजित किया जाएगा। इस अवसर पर महिला अधिकारों के लिए उल्लेखनीय कार्य करने वाले कार्मिकों का सम्मान किया जाएगा। सर्वश्रेष्ठ साथिन पुरस्कार, यषोधा पुरस्कार तथा नन्दघर पुरस्कार प्रदान किए जाएंगे।
hin_Deva hin_Deva